On muuten ihan mahtavaa olla täällä luonnon keskellä, meren äärellä -
ja puhua Raamatusta ja ottaa täältä sellainen vanha teksti.
Edellisellä kerralla puhuin Samarian piirityksestä.
Tällä kertaa aion puhua vähän toisesta aiheesta.
Kuten viimeksi kerroin, -
niin tarinat ovat aina vaikuttaneet minuun hyvin voimakkaasti.
Olen osannut niihin lumoutua ja eläytyä ennen Raamattua -
ja kun sain vihdoin Raamatun käsiini ja tulin uskoon, -
niin voi valtava sitä riemua! Tällaistako on Raamattu?
Tällaisiako kertomuksia siinä on? Esterin kertomus, Aabraham, Joosef.
Aivan käsittämättömiä! On ollut 3 kertomusta, -
jotka edelleen ovat elämässäni vahvasti.
Kuten kerroin, Samarian piiritys oli ensimmäinen tarina.
Toinen tarina käsittelee myös 2. Kuningasten kirjan, -
sieltä luvun 13 aihetta Voiton nuolet.
Jos olet kiinnostunut kirjoista ja luet niitä paljon, -
olet varmaan havainnut, että on hyviä kirjoja elämän hallinnasta, -
johtajuudesta ja siitä, miten voisi elää mahdollisimman voittoisasti -
elämässään, avioliitossaan, työssään, harrastusten parissa.
Miten voittaa riippuvuudet, pelihimot jne.
Niitä ilmestyy jatkuvasti. Varmasti suuri osa niistä on ihan hyviä, -
käyttökelpoisia kirjoja, jotka voivat antaa elämään eväitä.
Kukapa meistä haluaisi samaistua luusereihin? Tuskin kukaan.
Olen itse pastori. Ja niissä seurakunnissa, joissa olen ollut, -
niin olen halunnut niissä menestyä. Voi sanoa niin, -
että kukapa evankelista, pastori, pappi haluaisi sitä, -
että menisi huonosti. Jokainen haluaa menestyä.
Yliopistoon ei lähdetä niin, että menisipä surkeasti.
Naimisiin mentäessä ei haluta huonoa loppua.
Kyllä ihmisen perusvire, sisin, on, -
että haluaa menestyä tekemisissään. Se on ihan hyvä.
Jumala haluaa, että me elämässämme menestyisimme.
On myös vääränlaista menestystä, -
jossa menestyksestä tehdään jonkinlainen Jumala.
Mutta ihan luonnollisella tavalla ihminen halua onnistua, menestyä.
Sitä halusi myös 2. Kuningasten kirjan luvun 13 henkilö, -
Israelin kuningas Jooas. Hänkin halusi menestyä.
Israelin armeijan väkimäärä oli siihen aikaan erittäin vähäinen.
Israel oli jatkuvasti vihollisen ahdistamana.
Jooas halusi, että hänellä olisi kunnon armeija.
Kerrotaan, että profeetta Elisa sairasti kuolintautiaan.
Kiinnostavaa on, että hänkin, jonka kautta tapahtui paljon ihmeitä, -
oli sairas ennen kuin kuoli. Se minua siunaa.
Sairaus on hyvin luonnollinen osa meidän jokaisen elämää.
Sillä ei ole mitään tekemistä sen kanssa, -
kuinka uskovainen on. Tosi uskovainenkin voi sairastua.
Tämä kuningas teki hyvin -
mennessään katsomaan tätä kuolevaa profeettaa.
Hän sanoi tullessaan Elisan luo näin: -
"Isäni, isäni, Israelin sotavaunut ja ratsumiehet!"
Elisa oli Israelin kansalle aivan kuin isä.
Näemme, että kuningas, joka ei elänyt jumalisesti, -
vaan palveli epäjumalia, silti kunnioitti Elisaa.
Samalla tässä lauseessa tuli ilmi myös -
hänen toiveensa siitä, että kunpa profeetta antaisi sanan, -
että hänestä tulisi menestyjä -
ja hän menestyisi Israelin sotajoukkojen päällikkönä.
Totta kai Elisa ymmärsi Jumalan miehenä, -
mitä kuninkaalla oli mielessään.
Hän halusi saada sanan profeetalta.
Voin sanoa sinulle, että Jumalakin tietää meidän ajatuksemme ja sen, -
mitä mielessämme on. Salaiset ajatuksemme, salaiset unelmamme, -
kunpa menestyisin siinä ja siinä asiassa.
On todella mielenkiintoista, miten profeetta käsittelee tätä asiaa.
Hän pyytää jousen ja nuolen ja sanoo kuninkaalle, -
että tämä avaisi ikkunan itään, -
missä vihollinen asuu.
Sitten hän käskee jännittää jousta.
Sitten profeetta laskee kätensä kuninkaan käsien päälle.
Käsitän, että kuningas tietää, -
että kun tällä Jumalan miehellä on aina oikea sanoma, -
niin lämpöiset kädet hänen omien käsiensä päällä merkitsevät, -
että hänen elämässään on tapahtu- massa jotain aivan käsittämätöntä.
Sitten Elisa sanoo: "Ammu."
Kuningas Jooas ampuu sen nuolen.
Siinä tapahtuu jotain sellaista, mitä kuningas ei käsitä.
Hän nimittäin joutuu koetukselle.
Nuolen ampuminen oli aivan yksinkertainen asia, -
mutta mitä tapahtui sen jälkeen?
Nimittäin Elisa sanoo näin: -
"Herran voitonnuoli, voitonnuoli Aramia vastaan!
Sinä voitat aramilaiset Afekissa perin pohjin."
Nyt tämä kuningas siis vihdoin sai sellaisen sanan, -
että hänestä tulee voittoisa sotapäällikkö.
Hänen toiveensa profeetallisesta sanasta toteutui Elisan luona.
Voi, kuinka me monet toivomme sitä sanaa elämässämme, -
avioliitossamme, työssämme, bisneksissämme, vaikeuksissamme!
Voi, kun saisin sellaisen sanan, johon voisin luottaa, että selviän!
Nyt kuninkaalla oli tällainen mahtava tilaisuus.
Voisin kysyä sinulta, missä asiassa sinä tarvitsisit voiton nuolia?
Me kaikki tarvitsemme voiton nuolia, -
mutta miten me osaamme käyttää niitä? Tässä kohtaa tapahtui se, -
että kuningasta koeteltiin.
Nimittäin profeetta Elisa pyysi ottamaan loput nuolet -
ja lyömään niillä maahan.
Sitten kuningas otti ne nuolet ja löi kolme kertaa.
Ainoastaan kolme kertaa. Nyt joku, joka ei ole Raamattuun perehtynyt, -
voi ihmetellä koko tekstiä. Mitä sitten tapahtui?
Nimittäin profeetta Elisa vihastui.
Hän sanoi: "Sinun olisi pitänyt lyödä 5 tai 6 kertaa. -
Nyt voitat vihollisesi vain kolme kertaa."
Olen lukuisia kertoja miettinyt tätä sanomaa.
Mitä se oikein pitää sisällään? Miksi Elisa vihastui kuninkaaseen?
Israelin kuninkaiden luettelossa VT:ssa Salomosta eteenpäin -
oli 19 kuningasta. Yksikään heistä Raamatun tekstien mukaan -
ei viettänyt Jumalalle mieluista elämää.
Sen sijaan Juudassa, toisessa Israelin hajaantuneista valtioista, -
oli 20 kuningasta, joista löydämme useita -
Jumalan mielen mukaisesti eläviä.
Heitä olivat mm. Josafat, Hiskia ja Joosia.
Eivät hekään olleet täydellisiä kuninkaita, -
mutta heidän elämänsä ykkösenä oli Jumala.
Sen takia he olivat arvokkaita Jumalalle.
Kuningas Jooas ei ollut koko- sydämisesti antautunut Jumalalle.
Se tuli esiin hänen lyönneistään.
Profeetta näki hänen kehonkielensä.
Ajattele, hänelle sanottiin, että hän tulee voittamaan.
Hänellä on voiton nuolet.
Voin vain kuvitella mielessäni, ettei siinä ollut voittajan otetta, -
niissä nuolissa. Se oli lepsua.
Se jotenkin paljasti hänen sisäisen kahtia jakaantuneen maailmansa.
Hän ei ollut ehyellä sydämellä antautunut Jumalalle.
Voi sanoa, että kun sydän on jakautunut kahtaalle elämässämme, -
niin vaikka olemme tulleet uskoon ja meillä on voiton nuolet...
Tiedämme, että Jeesus voitti Golgatalla vihollisen vallat, -
saatanan vallan, kuoleman ja synnin vallan.
Kun ihminen uskoo Jeesukseen, silloin voi sanoa jos koskaan, -
että hänellä on voiton nuolet, koska tämä mestari, Jeesus, -
on voittanut kaikki vihollisen vallat.
Silloin ihminen, joka tulee uskoon, samaistuu Jeesukseen -
ja hänellä on myös nämä voiton nuolet.
Mutta osaammeko me käyttää näitä voiton nuolia elämässämme?
Tiedämme, että monet uskoontulonsakin jälkeen -
saattavat kamppailla monien asioiden kanssa.
He eivät pääse eroon synneistään, helmasynneistään, tavoistaan ym. -
ja sydän jollain tavalla aivan kuin jakaantuu kahtia.
Tällainen sydän oli Jooas-kuninkaalla.
Hänen olisi pitänyt Elisan sairas- vuoteelle tullessaan sanoa tälle, -
että hän on elänyt kelvottomasti, tehnyt väärin, -
palvellut epäjumalia, mutta haluaa tässä tehdä parannuksen.
"Onko sinulla sanaa minulle? Haluan palvella Jumalaa koko sydämestäni."
Siinä vaiheessa, kun Elisa olisi sanonut, -
että hänellä on voiton nuolet ja pyytänyt lyömään niitä maahan, -
niin hän olisi lyönyt varmaan 10 kertaa innoissaan!
Hän olisi ollut täynnä sitä Jumalan elämää!
Tällä tavalla näemme, että myös kristityn vaelluksessa -
voiton nuolista huolimatta useat kristityt eivät elä niin, -
miten heidän pitäisi elää, mitä Jumala on heille antanut.
Tässä me näemme hyvin selkeästi sen sisäisen taistelun, -
joka jokaisella kristityllä on.
Kenestäkään ei tule täydellistä. Jokaisella on omat taistelunsa, -
niin minulla kuin sinullakin. Jumala on antanut meille kuitenkin -
voiman ja mahdollisuuden elää sellaista elämää, -
jonka voimme kokea voittoisaksi.
Jälleen korostan, että meistä ei tule synnittömiä, täydellisiä, -
mutta pääsääntöisesti voimme elää sellaista elämää, -
jossa on jatkuva ilo ja Jumalan voima ja voitelu. Sitä Hän haluaa.
Kuningas Jooaksella ei ollut sitä. Sitä hänelle tarjottiin, -
mutta hänen salaisuutensa paljastui.
Me voimme valehdella ihmisille ja valehdella elämällämme, -
mutta jollain tavalla se valhe aina tulee esille elämästämme.
Näin tapahtui Jooaksellekin. Se tuli nuolten iskujen kautta.
Veltot lyönnit, joissa ei ollut voittovoimaa.
Tällainen tositarina löytyi 2. Kuningasten kirjasta.
Tämä on minua innoittanut omassa palvelutehtävässäni ja elämässäni.
Olen usein palannut tähän, onko minulla tällaista voittovoimaa.
Osaanko itse käyttää niitä voiton nuolia?
Haluan jakaa kanssasi tämän sanoman.
Sinä, joka kamppailet omassa elämässäsi, ota kiinni tästä.
Jeesuksen nimessä. Aamen.
Hyvä katsoja, nyt voit lahjoittaa -
soittamalla numeroon 0600-10177.
Puhelun hinta on 12 euroa.
Ruudussa näet myös tilinumeron.
Voit laittaa tukesi sille viitenumeron kera.
Näin tukesi kohdistuu juuri tähän ohjelmaan.
Haluan kiittää sinua siitä, että tuet TV7:n ohjelmia.
Tekstitys: Tuula-Riitta Virrankare